《秋日杂兴二十首 其十三》
明代·程敏政

在昔黄古林，不作近代语。印我梅皋篇，直欲谐鼎吕。

平生更寡合，所至恒独处。侃侃忧世心，戚戚老羁旅。

空持菊花尊，宿草今几许。有怀无与言，西风动林墅。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。